2020 m.

2020 m. buvo keliamieji metai, prasidedantys trečiadienį pagal Grigaliaus kalendorių.

Lietuvoje 
Lietuvos seimas 2020 metus paskelbė Steigiamojo seimo šimtmečio, Jono Pauliaus II, Ateitininkų, Mokyklų bendruomenių, Vaikų emocinės gerovės, Vilniaus Gaono ir Lietuvos žydų istorijos, UNESCO Pasaulio paveldo Lietuvoje, Čijunės Sugiharos, Eugenijos Šimkūnaitės ir Tautodailės metais.

 Kovo 16−birželio 16 d. dėl COVID-19 epidemijos plitimo Lietuvoje galiojo trečio lygio karantinas.
 Spalio 11 ir 25 d. vyko Seimo rinkimai. Daugiausiai vietų laimėjusios partijos: Tėvynės sąjunga-Lietuvos krikščionys demokratai – 50, Lietuvos valstiečių ir žaliųjų sąjunga – 32, Liberalų sąjūdis ir Lietuvos socialdemokratų partija – po 13, Laisvės partija – 11, Darbo partija – 10 mandatų.
 Lapkričio 7−gruodžio 31 d. dėl COVID-19 epidemijos plitimo galiojo antrasis karantino laikotarpis.
 Gruodžio 11 d. patvirtinta nauja I. Šimonytės vyriausybė, pakeitusi buvusią S. Skvernelio.
 Gruodžio 26 d. buvo gautos pirmosios vakcinos nuo COVID-19.
 Gruodžio 27 d. Lietuvoje buvo pradėtas skiepijimas nuo COVID-19.

Pasaulyje 
Pasaulyje plito COVID-19 epidemija, prasidėjusi 2019 m. pabaigoje Kinijoje. 2020 m. pabaigos duomenimis oficialiai patvirtinta apie 83,5 mln. susirgimų ir 1,82 mln. mirčių visame pasaulyje.
 Sausio mėn. tęsėsi Australijos krūmynų gaisrai. Pranešta apie 33 žuvusiuosius, 110 tūkst. kv. km. išdegusios teritorijos.
 Sausio 8 d. Irane sudužo Ukrainos avialinijų keleivinis lėktuvas. Visi keleiviai ir įgula, viso 176 žmonės, žuvo. Iranas pripažino, kad lėktuvą per klaidą numušė jo karinės pajėgos.
 Sausio 7 d. Kinija paskelbė nustačiusi naują virusą, vėliau pavadintą COVID-19, pasklidusį Uhano mieste, sausio 11 d. patvirtino apie pirmą mirtį nuo viruso. Sausio 21 d. Pasaulinė sveikatos organizacija paskelbė neplanuotą susitikimą dėl koronaviruso 2019-nCoV protrūkio Kinijoje. Sausio 30 d. epidemija paskelbta pasauliniu pavojumi. Vasario mėn. užfiksuoti daugelis susirgimų kitose šalyse.
 Sausio 31 d. JK ir Gibraltaras oficialiai paliko ES po Brexit susitarimo.
 Vasario 11 d. NASA paskelbė detalią informaciją apie „New Horizons“ misijos praskriejimą pro 486958 Arrokoth objektą – tai buvo tolimiausias nuo Žemės kosminio erdvėlaivio ištirtas objektas.
 Kovo 8 d., kovojant su 2019-nCoV koronavirusu, šiaurės Italijoje paskelbtas karantinas, palietęs 16 mln. šalies piliečių (daugiau nei ketvirtį visų gyventojų. Po dviejų dienų karantinas išplėstas visoje šalyje.
 Kovo 27 d. Šiaurės Makedonija oficialiai tapo 30-ta NATO nare.
 Gegužės 22 d. Pakistano avialinijų keleivinis lėktuvas dėl „žmogiškosios klaidos“ nukrito Karačyje, 98 žuvusieji.
 Gegužės 25 d. Mineapolyje, JAV, nuo policininkų smurto žuvo juodaodis Džordžas Floidas (George Floyd). JAV prasidėjo neramumai ir demonstracijos su šūkiu Black Lives Matter. Antirasistiniai protestai išplito po pasaulį. 
 Gegužės 30 d. NASA kartu su SpaceX  paleido pirmąjį Dragon 2 skrydį su astronautų įgula į Tarptautinę kosminę stotį.
 Birželio 4 d. Libijos centrinė vyriausybė paskelbė pilnai susigrąžinusi sostinės Tripolio kontrolę po daugiau nei 1 metus laiko trukusios sumaištavusio generolo Chalifos Haftaro pajėgų apsiausties Libijos pilietiniame kare.
 Liepos 1 d. įsigaliojo JAV−Meksikos−Kanados prekybos susitarimas (USMCA), pakeitęs NAFTA sutartį.
 Liepos 30 d. paleistas Mars 2020 misijos marsaeigis, kuris tirs Marso paviršių.
 Rugpjūčio 2 d. SpaceX kapsulė Dragon 2 su dviem astronautais sėkmingai grįžo į Žemę.
 Rugpjūčio 4 d. sprogo amonio nitrato sandėlys Beiruto uoste. Pranešta apie 171 žuvusįjį, 30−40 dingusių, 1500 rimčiau sužeistųjų. 
 Rugpjūčio 9 d. Baltarusijos prezidento rinkimus oficialiai laimėjo 26 metus šalį valdęs Aliaksandras Lukašenka. Po to kilo nepatenkintų rinkimų rezultatais gyventojų akcijos. Rugpjūčio 19 d. Europos Sąjunga paskelbė nepripažįstanti rinkimų rezultatų.
 Rugpjūčio 13 d. Izraelis ir JAE paskelbė užmezgantys oficialius diplomatinius santykius. Rugsėjo 15 d. JAE ir Bahreinas pasirašė santykių normalizavimo sutartis su Izraeliu, tapdamos trečiąja ir ketvirtąja, tai padariusiomis, arabiškomis valstybėmis. Vėliau normalizuoti santykius su Izraeliu sutiko Sudanas ir Marokas. 
 Rugpjūčio 19 d. įvyko kariuomenės maištas Malyje. Prezidentas Ibrahimas Bubakaras Keita paskelbė apie atsistatydinimą, vyriausybės ir Nacionalinės Asamblėjos (parlamento) paleidimą.
 Rugsėjį mokslininkai aukštesnėje Veneros atmosferoje aptiko fosfinų pėdsakų.
 Rugsėjo 27−lapkričio 9 d. vyko kovos tarp Azerbaidžano ir armėnų pajėgų Kalnų Karabache, pasibaigusios taikos sutartimi, kuri laikoma armėnų pralaimėjimu.
 Spalio 20 d. NASA zondas OSIRIS-REx sėkmingai paėmė mėginį iš asteroido 101955 Bennu. Planuojama, kad šį mėginį zondas į Žemę grąžins 2023 m.
 Lapkričio 2 d. Austrijos sostinėje Vienoje įvyko teroristinis aktas, kai vienas užpuolikas keliose miesto vietose šaudė į žmones kavinėse ir restoranuose. Nužudyti 5 žmonės, iš kurių ir užpuolikas (teroristinės grupuotės „Islamo valstybė“ rėmėjas), dar 23 žmonės sužeisti.
 Lapkričio 3 d. vyko 2020 metų JAV prezidento rinkimai, kuriuos laimėjo Joe Biden. 
 Lapkričio 15 d. „NASA“ kartu su „SpaceX“ paleido „SpaceX Crew-1“ misiją po sėkmingo „Dragon 2“ bandymo gegužės 30 d.
 Gruodžio 8 d. Jungtinėje Karalystėje pradėtas pirmasis pasaulyje masinis visuomenės vakcinavimas nuo COVID-19 viruso.
 Gruodžio 11 d. Nigerijos mieste Kankaroje ginkluoti užpuolikai pagrobė daugiau nei 300 mokinių iš berniukų mokyklos. Atsakomybę už išpuolį prisiėmė „Boko Haram“ grupuotė. Po savaitės vaikai paleisti.

Mirtys

Lietuvoje 
 Sausio 27 d. – Edvardas Gudavičius, istorikas, humanitarinių mokslų habilituotas daktaras (g. 1929 m.).
 Sausio 29 d. – Algimantas Bražinskas, lietuvių kompozitorius (g. 1937 m.).
 Sausio 30 d. – Vidmantas Bartulis, lietuvių kompozitorius (g. 1954 m.).
 Vasario 2 d. – Boleslovas Povilas Dačiulis, Lietuvos filologas, poetas, radijo žurnalistas, redaktorius (g. 1934 m.).
 Vasario 4 d.:      
 Romualdas Lankauskas, Lietuvos prozininkas, dramaturgas, dailininkas (g. 1932 m.).
 Nijolė Valadkevičiūtė, lietuvių grafikė, kino režisierė, animatorė (g. 1944 m.).
 Vasario 7 d. – Mykolas Arlauskas, Lietuvos Respublikos Aukščiausiosios Tarybos akto dėl nepriklausomos Lietuvos atstatymo signataras, habilituotas biomedicinos mokslų daktaras (g. 1930 m.).
 Vasario 16 d.: 
 Kęstutis Navakas, poetas, eseistas, literatūros kritikas, vertėjas (g. 1964 m.).
 Petras Naraškevičius, Lietuvos prozininkas, žurnalistas (g. 1940 m.).
 Vasario 29 d. – Nelė Paltinienė, lietuvių estrados dainininkė (g. 1929 m.).
 Kovo 10 d. – Gražina Ručytė-Landsbergienė, lietuvių pianistė, pedagogė, visuomenės veikėja (g. 1930 m.).
 Kovo 11 d. – Vytautas Bačius, Lietuvos filologas, televizijos žurnalistas (g. 1932 m.).
 Kovo 15 d.: 
 Juozas Nekrošius, Lietuvos žurnalistas, spaudos ir kultūros darbuotojas, poetas, sovietinis partinis, politinis bei visuomenės veikėjas (g. 1935 m.).
 Edmundas Juškys, Lietuvos pedagogas, sovietinis diplomatas bei partinis veikėjas, publicistas, redaktorius, vertėjas, ateizmo propaguotojas (g. 1932 m.).
 Kovo 22 d. – Vaclovas Bagdonavičius, filosofas, literatūrologas, Mažosios Lietuvos kultūros tyrėjas, Vydūno kūrybos tyrinėtojas bei propaguotojas (g. 1941 m.).
 Kovo 28 d. – Eglė Juodvalkė, JAV lietuvių poetė, žurnalistė (g. 1950 m.).
 Balandžio 9 d. – Raimundas Lukšas, lietuvių aktorius (g. 1963 m.).
 Balandžio 20 d.:
 Aldona Treija, Lietuvos ir Latvijos pedagogė, visuomenės veikėja (g. 1937 m.).
 Anicetas Uogelė, Lietuvos šachmatininkas, tarptautinis meistras, Lietuvos korespondencinių šachmatų čempionas, varžybų teisėjas (g. 1933 m.).
 Balandžio 21 d. – Vincas Bartusevičius, Vokietijos lietuvių bendruomenės veikėjas, sociologas, pedagogas, humanitarinių mokslų daktaras (g. 1939 m.).
 Balandžio 22 d. – Juozas Šiupšinskas, Lietuvos žurnalistas, redaktorius (g. 1933 m.).
 Balandžio 25 d. – Vytautas Barkauskas, Lietuvos kompozitorius (g. 1931 m.).
 Balandžio 30 d. – Bronislovas Burgis, Lietuvos pedagogas, KTU docentas (g. 1949 m.)
 Gegužės 4 d.: 
 Liuba Nazarenko, Lietuvos dainininkė, romansų atlikėja (g. 1964 m.).
 Pranas Kniūkšta, Lietuvos lituanistas kalbininkas, humanitarinių mokslų daktaras (g. 1933 m.).
 Gegužės 5 d. – Petras Garnys, Lietuvos televizijos žurnalistas, redaktorius (g. 1960 m.).
 Gegužės 7 d. – Alfonsas Vincentas Ambraziūnas, Lietuvos skulptorius (g. 1933 m.).
 Gegužės 8 d. – Marija Macijauskienė, poetė, publicistė, literatūros darbuotoja (g. 1930 m.).
 Gegužės 11 d. – Stasys Stačiokas, teisininkas, Lietuvos politinis bei visuomenės veikėjas (g. 1937 m.).
 Gegužės 12 d. – Džordžas Mikelis, lietuvių kilmės aktorius (g. 1929 m.).
 Gegužės 13 d. – Ramunė Kmieliauskaitė, Lietuvos grafikė, akvarelininkė (g. 1960 m.).
 Gegužės 16 d. – Eugenijus Ignatavičius, Lietuvos rašytojas, dramaturgas, vertėjas (g. 1935 m.).
 Gegužės 27 d. – Elegijus Bukaitis, Lietuvos baleto artistas, baletmeisteris choreografas (g. 1941 m.).
 Birželio 2 d. – Gediminas Girdvainis, Lietuvos teatro, televizijos ir kino aktorius (g. 1944 m.).
 Birželio 17 d. – Vincentas Gečas, Lietuvos tapytojas (g. 1931 m.).
 Birželio 18 d. – Stenlis Balzekas, JAV lietuvių visuomenės veikėjas, verslininkas (g. 1924 m.).
 Birželio 28 d. – Petras Valutis, Lietuvos ir Jurbarko rajono sporto, politinis ir visuomenės veikėjas (g. 1951 m.).
 Birželio 30 d. – Elena Moncevičiūtė-Eringienė, Lietuvos gydytoja onkologė, imunologė, habilituota biomedicinos mokslų daktarė. Navikų imunologijos pradininkė Lietuvoje ir naujos vėžio kilmės teorijos kūrėja (g. 1927 m.).
 Liepos 4 d. – Danguolė Juodikaitytė-Adamkevičienė, Lietuvos dainininkė (sopranas) (g. 1942 m.).
 Liepos 5 d. – Gediminas Petras Isokas, Lietuvos rašytojas, miškininkas, publicistas, gamtininkas, žurnalistas (g. 1931 m.).
 Liepos 14 d. – Vytautas Vidmantas Zimnickas, Lietuvos politinis veikėjas (g. 1956 m.).
 Liepos 19 d. – Osvaldas Daugelis, Lietuvos dailės istorikas, muziejininkas (g. 1955 m.).
 Liepos 22 d. – Karolis Dapkus, Lietuvos teatro ir kino aktorius (g. 1933 m.).
 Liepos 23 d.: 
Algirdas Vileikis, Lietuvos inžinierius, sovietinis partinis veikėjas (g. 1933 m.).
Gražina Konstancija Remeikaitė, lietuvių teatro ir kino dailininkė (g. 1934 m.).
 Liepos 27 d. – Gražina Balandytė, lietuvių kino ir teatro aktorė (g. 1937 m.).
 Rugpjūčio 1 d. – Algirdas Gluodas, Lietuvos, Jurbarko rajono ir Šiaulių ūkio, politinis bei visuomenės veikėjas (g. 1940 m.).
 Rugpjūčio 2 d. – Gintautas Akelaitis, Lietuvos kalbininkas, humanitarinių mokslų daktaras (g. 1949 m.).
 Rugpjūčio 5 d. – Aleksas Dabulskis, Lietuvos žurnalistas, redaktorius, poetas, satyrikas, vertėjas (g. 1934 m.).
 Rugpjūčio 7 d. – Kostas Kaukas, Lietuvos rašytojas, žurnalistas, redaktorius (g. 1928 m.).
 Rugpjūčio 12 d. – Aurelijus Katkevičius, žurnalistas, Lietuvos verslo dienraščio „Verslo žinios“ leidžiamo žurnalo „Verslo klasė“ redaktorius, tinklaraštininkas, vienas pirmųjų ryšių su visuomene Lietuvoje specialistų (g. 1962 m.).
 Rugpjūčio 15 d. – Linas Pečiūra, Lietuvos gitaristas (g. 1960 m.).
 Rugpjūčio 18 d. – Virgilijus Čepliejus, lietuvių vertėjas (g. 1947 m.).
 Rugpjūčio 22 d. – Jolanta Teišerskytė-Stoškienė, Lietuvos dailininkė (g. 1947 m.).
 Rugpjūčio 27 d. – Laima Liuda Gėgžnaitė, Vilniaus pedagoginio universiteto dėstytoja, fizikos mokslų daktarė docentė (g. 1930 m.).
 Rugpjūčio 28 d. – Domas Smaliukas, lietuvių botanikas (g. 1936 m.).
 Rugsėjo 10 d.:
 Asta Kosaitė-Strumilienė, Lietuvos edukologijos universiteto alumnė, pedagogė, visuomenininkė, etnokultūrininkė, muzikė, lietuvininkų bendrijos „Mažoji Lietuva“ narė, Mažosios Lietuvos istorijos puoselėtoja (g. 1960 m.).
 Alfonsas Pilka, Lietuvos filologas, kraštotyrininkas, pedagogas (g. 1935 m.).
 Rugsėjo 15 d. – Arnoldas Piročkinas, Lietuvos kalbininkas (g. 1931 m.).
 Rugsėjo 16 d. – Muodris Tenisonas, mimas, pantomimos meno pradininkas Lietuvoje bei Latvijoje (g. 1945 m.).
 Rugsėjo 17 d. – Mečys Rakauskas, lietuvių prozininkas (g. 1938 m.).
 Rugsėjo 18 d. – Gražina Tulevičienė, lietuvių architektė, baldų dizainerė (g. 1933 m.).
 Rugsėjo 20 d. – Romas Pakalnis, Lietuvos miškininkas ekologas, aplinkosaugininkas, pedagogas, visuomenės veikėjas (g. 1941 m.).
 Rugsėjo 21 d. – Algirdas Zabulionis, lietuvių matematikas (g. 1954 m.).
 Rugsėjo 23 d. – Dovydas Judelevičius, Lietuvos literatūros tyrinėtojas, teatrologas, vertėjas, humanitarinių mokslų daktaras (g. 1925 m.).
 Rugsėjo 26 d. – Aldona Sabaitytė-Vilutienė, Lietuvos partizanų ryšininkė, kraštotyrininkė, visuomenės veikėja (g. 1931 m.). 
 Rugsėjo 27 d. – Valerijus Grincevičius, televizijos laidų vedėjas ir humoristas (g. 1962 m.).
 Spalio 2 d. – Jonas Dainius Ručinskas, Lietuvos žurnalistas, publicistas (g. 1938 m.).
 Spalio 8 d. – Antanas Navalinskas, Lietuvos žurnalistas, redaktorius (g. 1935 m.).
 Spalio 12 d. – Kęstutis Antanėlis, Lietuvos kompozitorius, architektas, dailininkas (g. 1951 m.).
 Spalio 19 d. – Vaclovas Daunoras, Lietuvos operos solistas (bosas), visuomenės veikėjas (g. 1937 m.).
 Spalio 29 d. – Algirdas Knystautas, Lietuvos ornitologas, fotografas, keliautojas ir žurnalistas, judėjimo „Už gamtą“ vadovas (g. 1956 m.).
 Spalio 30 d. – Vitalijus Butyrinas, Lietuvos fotografas (g. 1947 m.).
 Spalio 31 d. – Marius Žaliūkas, Lietuvos futbolininkas (g. 1983 m.).
 Lapkričio 3 d.: 
 Faustas Latėnas, Lietuvos kompozitorius, kultūros veikėjas (g. 1956 m.).
 Vytautas Kairiūkštis, Lietuvos kompozitorius, dainininkas (tenoras), pedagogas (g. 1930 m.).
 Lapkričio 5 d. – Vytautas Ylevičius, lietuvių fotomenininkas (g. 1930 m.).
 Lapkričio 9 d. – Milda Dugniūtė-Aušrienė, pedagogė, Klaipėdos visuomenininkė (g. 1944 m.).
 Lapkričio 23 d.: 
 Algirdas Romualdas Paulavičius, lietuvių teatro ir kino aktorius (g. 1943 m.).
 Savinijus Katauskas, Lietuvos teisininkas, advokatas, grafikas, dailininkas ekslibristas, rankininkas (g. 1936 m.).
 Regina Maželytė-Taurinskienė, lietuvių grafikė, pedagogė (g. 1952 m.).
 Lapkričio 24 d. – Romas Jarockis, Lietuvos archeologas, humanitarinių mokslų daktaras (g. 1963 m.).
 Lapkričio 25 d. – Gvidas Mikelinis, italų kalbininkas, nuo 2007 m. Lietuvos mokslų akademijos užsienio narys, habilituotas humanitarinių mokslų daktaras, filologijos mokslų daktaras (g. 1951 m.).
 Lapkričio 29 d. – Bernardas Aleknavičius, Lietuvos fotografas, fotožurnalistas, kraštotyrininkas (g. 1930 m.).
 Gruodžio 6 d.: 
 Petras Bingelis, choro ir orkestro dirigentas, pedagogas, Lietuvos ir Kauno miesto politinis bei visuomenės veikėjas (g. 1943 m.).
 Vladislovas Janiūnas, Lietuvos pedagogas, sporto komentatorius (g. 1941 m.).
 Gruodžio 8 d. – Genovaitė Vanagaitė, Lietuvos kompozitorė, pedagogė (g. 1934 m.).
 Gruodžio 10 d. – Jonas Čeponis, Lietuvos gydytojas, vertėjas (g. 1935 m.).
 Gruodžio 11 d. – Irena Veisaitė, lietuvių literatūrologė, teatrologė (g. 1928 m.).
 Gruodžio 15 d. – Jurgis Krasnickas, gydytojas, Lietuvos ir Alytaus miesto politinis veikėjas (g. 1957 m.).
 Gruodžio 16 d. – Gintaras Berenis, Lietuvos ir Mažeikių rajono politinis bei visuomenės veikėjas (g. 1963 m.).
 Gruodžio 22 d. – Albinas Ežerskis, agronomas, Lietuvos ir Šilalės rajono visuomenės bei politinis veikėjas (g. 1956 m.).
 Gruodžio 23 d. – Linas Leonas Katinas, Lietuvos tapytojas (g. 1941 m.).
 Gruodžio 26 d. – Antanas Damulis, Lietuvos ir Šilalės rajono savivaldybės politinis bei visuomenės veikėjas (g. 1951 m.).

Nedatuota 
 Zita Asta Alaunienė, Lietuvos kalbininkė, pedagogė, edukologijos mokslų daktarė (g. 1931 m.).
 Petras Dimša, Lietuvos televizijos režisierius, aktorius, poetas (g. 1938 m.).

Pasaulyje 
 Sausio 15 d. – Christopher Tolkien, trečiasis ir jauniausias rašytojo J. R. R. Tolkino sūnus. Labiausiai jis žinomas dėl to, kad redagavo ir išleido nepabaigtus savo tėvo darbus. (g. 1924 m.).
 Sausio 26 d. – Kobe Bryant, NBA žaidėjas, visą karjerą nuo 1996 iki 2016 m. rungtyniavęs Los Andželo „Lakers“ klube, gynėjo pozicijoje. (g. 1978 m.).
 Vasario 1 d. – Andy Gill, britų muzikantas ir įrašų prodiuseris, geriausiai žinomas kaip post-punk grupės „Gang of Four“ gitaristas ir vienas iš įkūrėjų (g. 1956 m.). 
 Vasario 5 d. – Stenlis Koenas, JAV biochemikas ir zoologas, Nobelio fiziologijos ir medicinos premijos laureatas (g. 1922 m.).
 Vasario 24 d. – Jahn Teigen, Norvegijos dainininkas (g. 1949 m.).
 Vasario 25 d.:
 Dmitrijus Jazovas, sovietinis karinis ir politinis veikėjas, buvęs Sovietų Sąjungos gynybos ministras, SSRS maršalas (g. 1924 m.).
 Hosnis Mubarakas, ilgametis Egipto prezidentas (g. 1928 m.).
 Kovo 3 d. – Stanislavas Kania, Lenkijos valstybės ir komunistinio judėjimo veikėjas, trumpą laiką (1980–1981 m.) vadovavęs Lenkijos jungtinei darbininkų partijai (LJDP) (g. 1927 m.).
 Kovo 4 d. – Javier Pérez de Cuéllar, politikas, Peru diplomatas (g. 1920 m.).
 Kovo 8 d. – Max von Sydow, švedų teatro ir kino aktorius, labiausiai žinomas vaidmenimis Ingmaro Bergmano filmuose (g. 1929 m.).
 Kovo 17 d. – Eduardas Limonovas, rusų rašytojas, poetas, prozaikas, publicistas ir Rusijos Nacionalinės bolševikų partijos įkūrėjas bei lyderis (g. 1943 m.).
 Kovo 23 d. – Lucia Bose, italų aktorė, didžiausio pripažinimo sulaukusi neorealizmo laikotarpiu 6-ame praėjusio amžiaus dešimtmetyje (g. 1931 m.).
 Kovo 24 d. – Albert Uderzo, Prancūzijos komiksų dailininkas ir scenaristas. Pasaulyje jis labiausiai žinomas dėl savo sukurtų Asterikso serijų, taip pat kartu dirbo su René Goscinny (g. 1927 m.).
 Kovo 29 d. – Krzysztof Penderecki, lenkų kompozitorius, pedagogas ir dirigentas (g. 1933 m.).
 Balandžio 5 d. – Honor Blackman, Didžiosios Britanijos aktorė (g. 1925 m.).
 Balandžio 12 d. – Stirling Moss, buvęs Formulės 1 pilotas iš Anglijos. Jis dažnai vadinamas "geriausiu pilotu nelaimėjusiu čempionato", mat per 11 Formulėje 1 praleistų metų jis net 4 kartus buvo galutinėje įskaitoje antras ir 3 kartus - trečias (g. 1929 m.).
 Balandžio 16 d. – Luis Sepúlveda, Čilės rašytojas, scenaristas ir žurnalistas (g. 1949 m.).
 Balandžio 29 d. – Janis Lūsis, latvių lengvaatletis (ieties metikas) (g. 1939 m.).
 Gegužės 9 d. – Little Richard, JAV dainininkas ir dainų autorius. Vienas iš fank roko ir rokenrolo muzikos pradininkų (g. 1932 m.).
 Gegužės 20 d. – Gianfranco Terenzi, buvęs San Marino kapitonas-regentas (g. 1941 m.).
 Gegužės 29 d. – Abderahmanas Jusufis, teisininkas, politologas, Maroko politinis veikėjas (g. 1924 m.).
 Gegužės 31 d. – Christas Javaševas, menininkas, kartu su Jeanne-Claude kūręs monumentalius aplinkos dailės kūrinius (g. 1931 m.).
 Birželio 8 d. – Pierre Nkurunziza, Burundžio prezidentas ir Demokratijos gynybos nacionalinio komiteto (politinės partijos) vadovas (g. 1963 m.).
 Birželio 19 d. – Karlosas Ruisas Safonas, ispanų rašytojas (g. 1964 m.).
 Liepos 6 d. – Ennio Morricone, italų kompozitorius, dirigentas, sukūręs muziką daugiau nei 500 filmų. Daugybės apdovanojimų laureatas (g. 1928 m.).
 Liepos 8 d. – Naya Rivera, puertorikiečių kilmės JAV aktorė, kuri labiausiai išgarsėjo atlikus vaidmenį televizijos seriale Glee (g. 1987 m.).
 Liepos 17 d. – Džonas Robertas Luisas, Jungtinių Valstijų politikas bei buvęs Amerikos pilietinių teisių judėjimo lyderis (g. 1940 m.).
 Liepos 26 d. – Hansas Jochenas Fogelis, teisininkas, vokiečių politinis veikėjas, buvęs federalinis ministras (g. 1926 m.).
 Liepos 27 d. – Ovenas Arturas, ekonomistas, Barbadoso politinis veikėjas, 1994–2008 m. buvo penktasis Barbadoso Ministras pirmininkas (g. 1949 m.).
 Liepos 30 d. – Lee Teng-hui, Taivano politikas, šalies prezidentas (1988–2000 m.), Taivano provincijos gubernatorius (1981–1984 m.), Taipėjaus meras (1978–1981 m.), aktyvus Taivano demokratizacijos, o vėlyvajame laikotarpyje ir nepriklausomybės nuo Kinijos šalininkas (g. 1923 m.).
 Rugpjūčio 5 d. – Agafonas Iakovidis, graikų folkloro dainininkas. Jis su grupe „Koza Mostra“ atstovavo Graikijai 2013 m. Eurovizijos dainų konkurse su daina „Alcohol Is Free“ (liet. Alkoholis už dyką) (g. 1955 m.).
 Rugpjūčio 31 d. – Pranab Mukherjee, 13-asis Indijos prezidentas, užėmęs šias pareigas 2012–2017 m. (g. 1935 m.).
 Rugsėjo 1 d. – Erick Morillo, JAV dainininkas (g. 1971 m.).
 Rugsėjo 10 d. – Diana Rigg, Didžiosios Britanijos kino ir teatro aktorė. Apdovanota CBE (Commander) ordinu (1988 m.) ir DBE (Dame Commander of the Order of the British Empire) (1994 m.) riterio titulu, Stiringo (1988 m.) ir Lydso (1992 m.) universitetų garbės daktarė, septintojo dešimtmečio sekso simbolis ir feminizmo ikona (g. 1938 m.).
 Spalio 20 d. – Džeimsas Randis, iliuzionistas ir paranormalių reiškinių skeptikas bei tyrėjas. Iki 60 metų dirbęs magu, Randis nutarė mesti šią specialybę ir pradėjo tirti paranormaliais bei antgamtiniais vadinamus reiškinius. Jis buvo dažnas svečias tokiose televizijos laidose kaip The Tonight Show Starring Johnny Carson ir Penn & Teller: Bullshit! (g. 1928 m.).
 Spalio 31 d. – Šonas Koneris, škotų aktorius, prodiuseris (g. 1930 m.).
 Lapkričio 4 d. – Ken Hensley, klavišininkas (daugiausia grojęs Hammondo vargonais), gitaristas, vokalistas, dainų autorius ir garso įrašų prodiuseris, geriausiai žinomas kaip Uriah Heep narys praėjusio amžiaus aštuntajame dešimtmetyje (g. 1945 m.).
 Lapkričio 14 d. – Armenas Džigarchanianas, armėnų ir rusų aktorius, teatro režisierius (g. 1935 m.).
 Lapkričio 16 d. – Henryk Gulbinowicz, Lenkijos dvasininkas, 1976–2004 m. Vroclaco arkivyskupas (g. 1923 m.).
 Lapkričio 17 d. – Romanas Viktiukas, rusų ir ukrainiečių teatro aktorius ir režisierius (g. 1936 m.).
 Lapkričio 24 d. – Mamadou Tandja, buvęs Nigerio prezidentas (g. 1938 m.).
 Lapkričio 25 d. – Diegas Armandas Maradona, argentiniečių futbolininkas, 1986 m. pasaulio čempionato Meksikoje laimėtojas. Nuo 2008 iki 2010 m. Argentinos futbolo rinktinės vyriausiasis treneris (g. 1960 m.).
 Lapkričio 26 d. – Darija Nikolodi, italų aktorė, prodiuserė ir scenarijų autorė (g. 1950 m.).
 Lapkričio 29 d. – Papa Bouba Diop, senegaliečių futbolininkas, Senegalo rinktinės ir Portsmouth klubo saugas (g. 1978 m.).
 Gruodžio 2 d. – Valeri Žiskar Destenas, Prancūzijos politinis veikėjas, ministras, 1974–1981 m. Prancūzijos prezidentas (g. 1926 m.).
 Gruodžio 6 d. – Tabaré Vázquez, buvęs Urugvajaus prezidentas, politikas, gydytojas onkologas (g. 1940 m.).
 Gruodžio 9 d.: 
 Viačeslavas Kebičius, Baltarusijos politikas ir valstybės veikėjas, buvęs pirmasis Baltarusijos Respublikos Ministras pirmininkas (1990–1994 m.) (g. 1936 m.).
 Paolo Rossi, Italijos vyrų futbolo rinktinės puolėjas, kuris 1982 m. atvedė Italiją į pergalę 1982 metų pasaulio futbolo čempionate, įmušęs 6 įvarčius ir laimėjęs Auksinio batelio ir Auksinio kamuolio apdovanojimus (g. 1956 m.).
 Gruodžio 12 d. – Valentinas Gaftas, rusų aktorius (g. 1935 m.).
 Gruodžio 29 d. – Pierre Cardin, Italijoje gimęs prancūzų drabužių dizaineris (g. 1922 m.).

Šaltiniai